བོད་སིལ་བུར་འཐོར་ཏེ་རྒྱལ་ཕྲན་དང་རྒྱལ་ཕྲན་བར་འཐབ་ཁྲུག་གི་གོང་བུ་གཅིག་སྒྲིག་ནུས་པ་ཡོངས་སུ་ཉམས་ནས་མཐར་སོག་པོ་ཡི་དབང་འོག་ཏུ་ཤོར་ཡོད་ལ།སྐབས་དེར་ཨི་ཤེ་ཡ་ན་དྲག་པོའི་དཔུང་འཇུག་གི་སོག་པོའི་གཉའ་གནོན་ཐུབ་མཁན་སུ་ཡང་མེད་པས་བོད་ཀྱི་དྲག་འཐབ་ཀྱི་ཐོགནས་བོད་སྐྱོབ་ཐུབ་པའི་རེ་བ་གཏན་ནས་མེད་མོད།བོད་ཀྱི་གྲ་བས་བསམ་བློ་ཡིས་དམག་འཁྲུག་བརྒྱབ་ནས་བོད་དེ་སླར་རང་ཁྱིམ་རང་བདག་ཏུ་འགྱུར་ཐུབ་པ་བྱུང་འདུག།དེ་བཞིན་ཆོས་ལུགས་འཐེན་ཁྱེར་དམངས་ཁྲོད་ལ་སླེབས་ནས་བོད་དམངས་ཁྲོད་ཆེ་བས་ཆུང་པར་མགོ་གནོན་པ་སོགས་ཁྲིམས་དང་སྒྲིག་གཞི་གཏན་ནས་མེད་པར་འཐབ་ཁྲུག་ཁོ་ནས་དུས་འདའ་པའི་སྐབས་སུ་གྲ་བས་སྣེ་འཁྲིད་པའི་གཞུང་ས་དགའ་ལྡན་ཕོ་བྲང་འཛུགས་ནས་འོས་མི་འོས་པའི་ཁྲིམས་གཞི་མང་པོ་གཏན་ལ་འབེབས་ནས་ཆེ་བས་ཆུང་པའི་མགོར་གནོན་པའི་ལུགས་སྲོལ་ཡོད་ཚད་རྩིས་མེད་དུབཏང་པ་སོགས་ཀྱི་ལོ་རབས་རྙིང་པའི་སྐབས་ནས་བོད་ཀྱི་གྲ་བས་ལུས་ངག་ཡིད་གསུམ་གྱི་དམག་ཐེངས་མང་རྒྱག་ནས་བོད་དེ་ཐེངས་མང་བསྐྱབས་འདུག